***En dronnings hjerte***  (original tysk tittel: *Das Herz der Königin*) er et tysk historisk film fra 1944 regissert av Carl Froelich, med Zarah Leander i hovedrollene.

Filmen omhandler Maria Stuart av Skottland, og er et historisk drama som også har et nazistisk propagandatilsnitt.

Handling
--------

Historien begynner med at Mary Stuart blir holdt fanget ved Fotheringhay Castle, i påvente av den endelige dommen i saken hennes - som blir ventet å komme i løpet av noen få timer. Snart får hun vite at hun har blitt dømt, med samtykke fra dronning Elizabeth I av England, til å bli henrettet allerede dagen etter. Mary bryter sammen, og begynner å tenke tilbake på alle hendelsene som førte til hennes nå nært forestående død. I ung alder kommer Mary fra Frankrike til Skottland, hvor hun møter sterk motstand. Hennes halvbror, Jacob Stuart 1st Earl of Moray, som hadde styrt landet frem til dette tidspunktet, påstår at en kvinne ikke er i stand til å kontrollere Skottland. Han mener at Mary heller burde ha holdt seg i Frankrike.

James Hepburn, 4. jarl av Bothwell, og resten av den skotske ledelsen, er også veldig kritiske til Mary Stuart. Dessuten, umiddelbart etter hennes ankomst, står Mary overfor et attentat-forsøk med forgiftet vin planlagt av Johanna Gordon, hvis familie har ligget i en feide mot Stuart-familien i mange år. Mary forsøker å håndtere de første politiske beslutningene som skal kunngjøres, med flere medlemmer av den politiske ledelsen dukker ikke opp. Den eneste tilstedeværende er Jacob Stuart, som ødelegger et dokument han blir bedt om å signere. I mellomtiden er dronning Elizabeth I sint over at en katolsk dronning nå har kontroll over Skottland, noe som vil begrense hennes egen innflytelse i Skottland - samt at dette truer hennes rett til tronen i England. Hun sender derfor sin fortrolige Henry Stuart, lord Darnley, til Skottland - for å spionere for henne og forsøke å vende resten av befolkningen mot Mary Stuart.

Likevel forelsker Darnley seg i dronning Mary. Kort tid senere blir Mary arrestert. Hun blir løslatt dagen etter, men først etter å ha blitt tvunget til å sverge på at hun kommer til å gifte seg med en skotte. Mary Stuarts velger James Hepburn, jarlen av Bothwell, som en potensiell ektemann. Det viser seg imidlertid at han allerede hadde flyktet sammen med Johanna Gordon, og han har giftet seg med henne. De to ønsker derfor å styrte Mary, og skaffe seg kontroll over Skottland selv. Johanna ønsker å hevne seg på dronningen og Stuart-familien, men Lord Bothwell ønsker seg mer makt. Dronningen er tvunget til å gifte seg med Lord Darnley, men blir også involvert med den italienske sangeren David Riccio. Til slutt føder Mary et guttebarn, James, den fremtidige Jakob I av England. En gruppe omreisende skuespillere setter imidlertid opp et stykke som antyder at Riccio er dronningens elsker, og at han derfor kan være den biologiske faren til barnet hennes. Lord Darnley føler seg hånet og indignert, og går derfor med på et komplott hvor Riccio blir myrdet.

Men dronning Elizabeth sender en hær til Skottland, for å bli kvitt Mary Stuart. Hun tilbyr også Mary å søke tilflukt i England, noe som egentlig er en felle ment for å arrestere Mary og holde henne borte fra Skottlands trone. I mellomtiden hadde Mary Stuart giftet seg med Lord Bothwell, som allerede hadde skilt seg fra Johanna Gordon. Men bryllupet deres blir avbrutt når de engelske soldatene dukker opp under veiledning av Jacob Stuart, dronningens halvbror, som også presenterer hemmelige kjærlighetsbrev som Mary Stuart hadde sendt til Bothwell når hun fremdeles var gift med sin forrige ektemann. Lord Bothwell står derfor overfor valget om å stå ved Mary Stuarts side og bli henrettet, eller fornekte henne. Han vender seg derfor bort fra sin kone, men den forræderske Jacob Stuart dømmer ham fremdeles til døden. Historien hopper deretter frem til når Mary blir ledet til å bli henrettet av engelskmennene.

Medvirkende
-----------

* Zarah Leander: Maria Stuart
* Walther Suessenguth: Lord Jacob Stuart
* Willy Birgel: Lord Bothwell
* Maria Koppenhöfer: Elisabeth I av England
* Lotte Koch: Johanna Gordon
* Axel von Ambesser: Henry Darnley
* Enrico Benfer: David Riccio
* Will Quadflieg: Page Olivier
* Hubert von Meyerinck: Sir John
* Erich Ponto: Gaukler
* Ursula Herking: Mitglied der Gauklertruppe
* Hans Hessling: Nelson, Henry Darnleys Begleiter
* Margot Hielscher: Eine der vier Marien
* Herbert Hübner: Lord Arran
* Rudolf Klein-Rogge: Ruthven, General der schottischen Schloßwache
* Eduard von Winterstein: Englischer General
* Josef Sieber: Paris, schottischer Gefängniswächter
* Ernst Stahl-Nachbaur: John Knox
* Odo Krohmann: Lord Morton
* Heinrich Marlow: Der englische Lordkanzler

DVD
---

Filmen er utgitt i Tyskland på en utekstet DVD.

Referanser
----------

1. ↑  ; besøksdato: 13. mai 2016.
2. ↑   *filmportal.de*, Wikidata Q15706812,
3. ↑  «Filmen på filmweb.no» **(norsk)**. Besøkt 25. februar 2016.

Eksterne lenker
---------------

* (en) *En dronnings hjerte* på Internet Movie Database Rediger på Wikidata

* (sv) *En dronnings hjerte* i Svensk Filmdatabas Rediger på Wikidata

* (nl) *En dronnings hjerte* på MovieMeter Rediger på Wikidata

* (de) *En dronnings hjerte* på filmportal.de Rediger på Wikidata